EELNÕU

# NARVA LINNAVALITSUS

# MÄÄRUS

Narva 2021. a nr ..............

**Narva Linnavalitsuse 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ muutmine**

Määrus kehtestatakse põhikooli- ja gümnaasiumiseaduse § 71 lõike 6, Narva Linnavolikogu 23.09.2010. a määruse nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“, koolieelse lasteasutuse seaduse § 21 lg 5 alusel ning huvikooli seaduse § 15 lg 1 ja Narva Linnavolikogu 17.01.2008. a määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ alusel

1. **Määruse muutmine**

Narva Linnavalitsuse 13.11.2013. a määrus nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ muudetakse, täiendades § 6 lõikega 5 järgmises redaktsioonis:

„(5) Komisjonil on õigus vajadusel kasutada oma töös eksperte. Eksperdil ei ole otsuste tegemisel hääleõigust. Eksperdil on õigus tutvuda kõikide kandideerimiseks esitatud dokumentidega, kohustudes hoidma saladuses talle teatavaks saanud isikuandmed“.

1. **Rakendussätted**

Määrus jõustub seadusega sätestatud korras.

Ants Liimets

Linnapea Üllar Kaljuste

 Linnasekretär

**Õ I E N D** 21.10.2021. a nr 3.1-19/12

**Narva Linnavalitsuse 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ muutmine**

Narva Linnavalitsuse 13.11.2013. a määrusega nr 38 kehtestati konkursi läbiviimise korra üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks. Narva linnale on Heateo Haridusfond koos nõustamisettevõttega Fontes teinud ettepaneku teha koostööd koolijuhi värbamisel. Heateo Haridusfond alustas pilootprojekti, mille eesmärk on aidata kohalikke omavalitsusi koolijuhte värvata. Fontes pakub projekti raames kohalikule omavalitsusele nõu ja abi, et aidata leida parim võimalik kandidaat (alates otsingust kuni kandidaatide hindamise ja valikuni).

Praegu kehtivas konkursi läbiviimise korras on sätestatud, et konkursikomisjoni töö vormiks on kinnised koosolekud. See viitab asjaolule, et komisjoni istungitel, sealhulgas ka kandidaatide intervjueerimisel, ei tohi komisjonivälised isikud osaleda. Konkursi läbiviimise korra § 6 (komisjoni töövorm) täiendatakse lõikega 5, mis annab komisjonile võimaluse kaasata oma töösse komisjoniväliseid eksperte. Ekspert saab õiguse tutvuda kõikide kandideerimiseks esitatud dokumentidega, kohustudes hoidma saladuses talle teatavaks saanud isikuandmed. Ekspert ei ole konkursikomisjoni liige ja tal ei ole otsuste tegemisel hääleõigust.

Viktoria Lutus

juhataja

Vladislav Iljin 359 9127

**Peetri plats 1 Telefon 359 9120, 359 9122, 359 9124 e-post: kultuur@narva.ee**

**20308 NARVA Faks 359 9199 Registrikood 75024260**

vladislav.iljin@narva.ee